CELEX: 62013TN0553
Language: et
Date: 2013-10-17 00:00:00
Title: Kohtuasi T-553/13: 17. oktoobril 2013 esitatud hagi — European Dynamics Luxembourg ja Evropaïki Dynamiki versus ITER-i ja tuumasünteesienergeetika arendamise Euroopa ühisettevõte

14.12.2013   
            
            
               ET
            
            
               Euroopa Liidu Teataja
            
            
               C 367/36
            
         17. oktoobril 2013 esitatud hagi — European Dynamics Luxembourg ja Evropaïki Dynamiki versus ITER-i ja tuumasünteesienergeetika arendamise Euroopa ühisettevõte
   (Kohtuasi T-553/13)
   2013/C 367/65
   Kohtumenetluse keel: inglise
   
      Pooled
   
   
      Hagejad: European Dynamics Luxembourg SA (Ettelbrück, Luksemburg) ja Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: advokaat D. Mabger)
   
      Kostja: ITER-i ja tuumasünteesienergeetika arendamise Euroopa ühisettevõte
   
      Nõuded
   
   Hageja palub Üldkohtul:
   
               —
            
            
               tühistada kostja 7. augusti 2013. aasta otsus hankelepingu sõlmimise kohta avatud hankemenetluses F4E-ADM-0464 (ELT 2012/S 213-352451), mis korraldati paralleelse teenuste raamlepingu „Info- ja kommunikatsioonitehnoloogia projektide läbiviimine tuumasünteesienergeetika jaoks” sõlmimiseks (ELT 2013/S 198-342743);
            
         
               —
            
            
               mõista kostjalt hagejatele välja hüvitis kahju eest, mis tekkis seeläbi, et nad kaotasid võimaluse sõlmida leping;
            
         
               —
            
            
               mõista kostjalt hagejatele välja hoiatav kahjuhüvitis;
            
         
               —
            
            
               mõista kostjalt välja hagejate kohtu- ja muud kulud, mis on tekkinud seoses käesoleva hagiga, isegi kui hagi jäetakse rahuldamata.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et kostja ei järginud liidu õigusnorme, kuivõrd ta hindas pakkumusi ja otsustas lepingu sõlmida pärast pakkumuste kehtivuse lõppemist.
            
         
               2.
            
            
               Teine väide, et kostja ei järginud liidu õigusnorme, kuivõrd ta rikkus põhjendamiskohustust. Kostja esitas pakkujatele hindamisaruande, mis ei sisaldanud mingeid konkreetseid kommentaare seoses hagejate pakkumuse hindamisega.